Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szóló 67/2003. (X. 21.) GKM rendelet.
Paragraph Index: 348

szóló 67/2003. (X. 21.) GKM rendelet. Az útátjárók tolatás közben történõ fedezésérõl gondoskodni kell. Terelési lehetõség nélküli szolgálati helyeken — legfeljebb 10‰ esésig, 50 m csúszástávolság megtartása mellett — a közlekedõ vonat vágányútját nem veszélyeztetõ tolatások végezhetõk, ha a távolbalátás nincs korlátozva. Minden egyéb, a tolatószolgálat biztonságos ellátására, a tolatásban résztvevõk kötelességeire vonatkozó elõírást a vasúttársaságnak vállalati utasításban kell szabályozni. 4.1.4. Jármûvek kapcsolása A jármûvek kapcsolása történhet: — csavarkapoccsal, — önmûködõ központi ütközõ/vonókészülékkel, — nem önmûködõ, központi ütközõ/vonókészülékkel, — merev kapcsolórúddal, — rakománnyal, — szükségkapcsolással, — segély vonókészülékkel. Oldalütközõs jármûveket csak álló helyzetükben szabad összekapcsolni. Nem önmûködõ központi ütközõ/vonókészülékkel felszerelt keskeny nyomtávolságú vasutak jármûveinek kapcsolása kapcsolótaggal történik. Összekapcsoláskor az egyik kocsin lévõ kapcsolótagot a másik kocsi ütközõfejében kell elhelyezni, és ott csapszeggel rögzíteni. Csak álló jármûveket szabad szétkapcsolni. A jármûvek össze- és szétkapcsolásának egyéb szabályait a biztonsági, a munkavédelmi, a mûszaki és az üzemi követelményeknek megfelelõen kell a vállalati utasításokban elõírni. 4.1.5. Jármûmegfutamodás elleni védekezés A jármûvek megfutamodását elsõsorban a tolatási sebesség helyes megválasztásával kell megakadályozni. A jármûmegfutamodás ellen alkalmazható védelmi megoldás a helyi adottságoknak megfelelõen: — a váltók terelõ irányba való állítása, — a vágányzáró sorompók kezelése, — a kisiklasztó saruk vágányra helyezése, — a jármûvek összekapcsolása, — a kézifékek vagy rögzítõfékek meghúzása, — az alátétfák alkalmazása, — lezárható kocsifogó alátétfa alkalmazása, — a rögzítõ saru sínre helyezése, — terelõ csonkavágányra irányítás. Vontatójármûvet vagy különleges jármûvet — ideértve a 6000 kg-nál kisebb tömegû jármûvet is — felügyelet alatt kell tartani, ha- egyéb védelmi intézkedések hiányában — fennáll a megindulás vagy megfutamodás veszélye. Közlekedõ vonatoknál a szolgálati helyeken és a nyílt pályán a mozdony lekapcsolása vagy a vonat egy részének szétkapcsolása elõtt a vonatot légfékkel kell fékezni, és az állva maradó jármûveken — 2,5‰ -nél nagyobb esésben valamennyi, — 2,5‰ -nél kisebb esésben pedig az állva tartáshoz elõírt mennyiségû kéziféket kell meghúzni. 2003/156. szám A vonatok végállomásra vagy feloszlató állomásra érkezés utáni megfutamodásának megakadályozására vonatkozó elõírásokat vállalati utasításban kell szabályozni a legfeljebb 2,5‰, vagy a 2,5‰-nél nagyobb lejtõben fekvõ vágányra vonatkozóan. A megfutamodott jármûvek megállítására az állomásokon, az iparvágányokon, valamint a 2,5‰-nél nagyobb lejtõjû pályákon lévõ nyíltvonali szolgálati helyeken páros féksarut vagy két fékezõsarut kell állandóan készenlétben tartani. A 2,5‰-nél nagyobb esésben lévõ, nem egyközpontos állomások vágányain a vállalati szakmai utasításban szabályozott módon rögzítõ saru is alkalmazható. A vonatszakadás esetén követendõ eljárás, továbbá a jármû-megfutamodás elleni védekezés egyéb elõírásait vállalati utasításokban kell szabályozni. 4.1.6. Rakodás nyílt pályán Rakodás céljából a nyílt pályára kocsit kiállítani csak akkor szabad, ha a rakodás helyén a pálya lejtése 2,5‰-nél nem nagyobb. Legfeljebb öt kocsit szabad kiállítani, amelyek közül legalább egynek kézifékkel megfékezettnek kell lennie. Az 5‰-et meghaladó lejtõjû pályarészeken rakodás csak olyan vonatoknál engedélyezhetõ, amelyeknek mozdonya a rakodás helyén az esés irányában a kocsik (kocsi) elõtt áll. A vonatot a nyílt pályán a rakodással kapcsolatos mûveletek miatt megosztani nem szabad. A nyílt pályán történõ rakodás részletes technológiai szabályai vállalati utasításban kell rögzíteni. 4.1.7. Iparvágányok kiszolgálása A közforgalmú vasút által iparvágány kiszolgálási teendõket a közforgalmú vasútra vonatkozó és a helyi végrehajtási utasítások írják elõ. A végrehajtási utasításnak tartalmaznia kell a vasút belsõ utasításait, a helyi viszonyok és az iparvágány szerzõdés alapján mind a vasútra, mind az iparvágány használóra vonatkozó kötelezõ elõírásokat. A kiállításra kerülõ kocsik rendszeres átadási és visszavételi helyét az iparvágány szerzõdésben kell elõzetesen meghatározni. Az iparvágány kiszolgálását szabályozó végrehajtási utasítást a kiszolgáló vasút tartozik elkészíteni. Ha az iparvágány használó belsõ vasútüzemét a saját mozdonyával és dolgozóival végzi, a kocsik kiállítására és visszaadására, valamint a tolatásokra vonatkozó elõírásokat az Iparvágányok Szolgálati Utasítása tartalmazza. Ha különleges helyi és forgalmi viszonyok indokolják, a végrehajtás helyi szabályozására az Iparvágányok Szolgálati Utasításához kiegészítõ szolgálati utasítás készítését a hatóság rendelheti el. A kiegészítõ szolgálati utasítást az iparvágány-engedélyes köteles összeállítani. A kiegészítõ szolgálati utasítást az illetékes kiszolgáló vasút hagyja jóvá. Ha ez a vasúti vállalati utasításoktól eltérõ vagy nem szabályozott eljárást vagy végrehajtási módot ír elõ, akkor az illetékes vasút csak a Központi Közlekedési Felügyelet Vasúti Felügyelete elõzetes hozzájárulása után hagyhatja azt jóvá. Felelõs vasútüzem-vezetõt kell alkalmazni minden olyan iparvágányon, ahol az iparvágány használója a belsõ vasútüzemi tolatásokat saját dolgozóival végzi. Üzemeltetõt ott is kell alkalmazni, ahol az árukezeléssel (ki- berakodás, jármûvek rögzítése stb.) kapcsolatos tevékenységet nem a kiszolgáló vasút végzi. Abban az esetben, ha a kiállításra kerülõ kocsik átadására és visszavételére szolgáló vágány az állomás területén van, és az iparvágány használója belsõ vasútüzemet tart fenn, a tolatást végzõ személyzet köteles a kiszolgáló vasút területén ennek az üzemi rendjéhez alkalmazkodni. 4.1.8. A vonatokra vonatkozó általános elõírások A vasúti közlekedés egysége a vonat, amely személyzetbõl, mozdonyból, motorkocsiból, összesorozott vontatott jármûvekbõl álló, zárjelzõvel ellátott szerelvény. A vonatokat vasúti nyílt pályán történõ közlekedés céljából helyezik forgalomba, és rajta vonatszemélyzet vagy csak mozdonyvezetõ van. Forgalmi szempontból vonatként kell kezelni az egyedül közlekedõ mozdonyokat, a teher-vágánygépkocsikat, az önjáró munkagépeket, valamint az esetenként vonatként közlekedõ kiskocsikat is. A vonatszemélyzet szükséges létszáma — a vontatójármû mûszaki létszámigénye, — a vasútvonal jellege, mûszaki felszereltsége, — a vonatnál végzendõ munka mennyisége és milyensége, — az alkalmazott fékezési mód alapján kerül meghatározásra. A mozdonyszemélyzetnek ismernie kell azoknak a vasútvonalaknak és szolgálati helyeknek a helyi viszonyait, amelyeken szolgálatot teljesít. A kocsik vonatba sorozásánál mindenekelõtt figyelembe kell venni a kocsik jellegét, mûszaki állapotát, az áruvédelmi szempontokat, valamint az igénybe veendõ vasútvonalra engedélyezett tengelyterhelést. A vonatok összeállításánál figyelemmel kell lenni az adott vasútvonal és a vonali állomások adottságaira, valamint arra, hogy a menetrendben meghatározott sebesség mellett a vonat megfékezhetõ legyen. A vonatok tényleges sebessége nem lehet nagyobb, mint — az adott vasútvonalra engedélyezett legnagyobb sebesség, figyelemmel az állandóan és az ideiglenesen lassan bejárandó pályarészekre; — a vonatot továbbító vontatójármûre az alkalmazás módjától függõen engedélyezett sebesség; — a vonatokba sorozott jármûvekre engedélyezett legnagyobb sebesség; — a jelzések, a fékezettség alapján alkalmazható sebesség; — a váltók rendszerének, biztosítási fokának, állásának megfelelõen elõírt sebesség; — a menetrendi, a vállalati utasítás rendelkezései alapján alkalmazható, valamint a forgalombiztonsági okokból alkalmazható sebesség. 2003/156. szám A vonatot úgy kell megfékezni, hogy a megengedett legnagyobb sebességgel haladva, a vasútvonalra megállapított általános fékúton megállítható legyen. A megállított vonat állva tartásáról gondoskodni kell. Az általános fékút hosszát — a vonal (vonalszakasz) jellegétõl függõen (országos közforgalmú vasútnál 400, 700 vagy 1000 m) a Közlekedési Fõfelügyelet által jóváhagyott Mûszaki Táblázatokban kell meghatározni. A vonatokat általában légfékkel kell közlekedtetni. Országos közforgalmú vasúton legfeljebb 50 km/h sebességig külön elõírások alapján a vonat kézifékkel is közlekedhet. Egyéb vasúton legfeljebb 30 km/h sebességig használható a kézifék. A vonatok tényleges megfékezettségét megfelelõ fékpróbával kell ellenõrizni. A jármûvek vonatba sorozási és vonat-összeállítási elõírásait, a vonatok továbbítására felhasznált vontatójármûvek helyét, mennyiségét, alkalmazásának módját, a vonatok fékezettségének számítási eljárásait vállalati utasításban kell a vasutaknak szabályozniuk. Minden vontatójármû-sorozatra mûszaki utasításban kell meghatározni azt — a vasútvonal lejtési viszonyaitól és a vonat menetrendi sebességétõl függõ — legnagyobb vonatterhelést, amelyet a vontatójármû teljesítõképességének kihasználásával továbbítani képes. A személyszállító vonatokat a fûtési idényben az 5.2.12. pontban leírtak szerint kell fûteni. Sötétben a személykocsikat ki kell világítani. A nemzetközi forgalomban közlekedõ vonatok személykocsijaiban a levegõ-hõfok szabályozására, a klimatizálásra és a világításra a nemzetközi elõírások a mérvadók. A vonatok fûtésére, hûtésére és világítására, valamint a fûtõ, hûtõ és világító berendezések kezelésére vonatkozó szabályokat vállalati utasításban kell elõírni. 4.1.9. A vasúti közlekedés lebonyolítása 4.1.9.1. Szervezés, irányítás A vasúti vonatközlekedés szervezésének alapja a menetrend. A közlekedtetendõ vonatokat a közlekedésük elõtt forgalomba kell helyezni. A forgalomba helyezés módja függ a közlekedés rendszeres vagy rendkívüli voltától és a vasút jellegétõl. A vonatok forgalmát elsõsorban jelzésekkel, biztosítóberendezésekkel, távközlõ berendezésen adott közleményekkel, informatikai eszközök felhasználásával és a szükséges írásbeli rendelkezések kézbesítésével kell szabályozni. A közlekedés szabályozását kijelölt központi, állomási és nyíltvonali dolgozók, valamint egyszerûsített forgalmi szolgálatra berendezett vonalakon a vonatszemélyzet bevonásával kell végezni. Ugyanazon a nyíltvonali vágányon közlekedõ vonatok találkozási helyét a menetrendben kell kijelölni. A forgalom szervezését, irányítását végzõk feladatait, kapcsolatrendszerüket, hatáskörüket és értesítési kötelezettségeket, továbbá gyengeforgalmú vonalakon a forgalmi szolgálat egyszerûsített ellátását vállalati utasításban kell szabályozni. A meghatározott „B” kategóriájú vonalakon, valamint a „C” kategóriájú regionális vonalakon a forgalmi szolgálat egyszerûsített ellátásának részletes elõírásait vállalati utasításban kell szabályozni, a C. fejezetben elõírt irányelvek figyelembevételével. 4.1.9.2. A vonatok követési rendje Ugyanazon a vágányon azonos irányban haladó vonatok követhetik egymást: — állomástávolságban, — térköztávolságban, — idõközben, Állomástávolságú közlekedésre berendezett pályán a követõ vonatot legkorábban akkor szabad indítani, mikor az elõzõ vonat megérkezett a következõ állomásra és errõl visszajelentés érkezett. Nem önmûködõ térközi közlekedésre berendezett pályán ugyanabban a térközben egy idõben csak egy vonatnak szabad tartózkodnia. Visszajelentés elmaradása esetén a vonatokat idõközben kell közlekedtetni. Rendkívüli esetekben, valamint a vasúti felépítménykarbantartó géplánc és a villamos felsõvezeték fenntartó géplánc közlekedtetésénél a vállalati utasításban szabályozottak szerint látótávolságban közlekedhetnek a vonatok. Az egyéb és kivételes esetekben a követendõ eljárást az üzemeltetõ vasútnak vállalati utasításban kell szabályozni. 4.1.9.3. Engedélykérés, felhatalmazás az indulásra A forgalmi szolgálattevõnek minden vonat indulása, áthaladása elõtt az indításra engedélyt, hozzájárulást kell kérnie a következõ állomás forgalmi szolgálattevõjétõl. A vonatok közlekedésérõl elõjelentést, a megérkezésrõl visszajelentést kell adni, kivéve, ha ezt gépi berendezés végzi. A vontatójármû vezetõjét az állomáson a vonatindításra, az áthaladásra fel kell hatalmazni vállalati utasításban szabályozott módon. Az eltéréseket, a menesztés módozatait, a vontatójármû vezetõjének az indulással kapcsolatos teendõit egyedül végzett szolgálat esetén, továbbá azt a körülményt, hogy az egyéni kijárati jelzõ továbbhaladást engedélyezõ jelzése milyen esetekben jelent felhatalmazást a vonat indulására, vagy áthaladására, továbbá az egyéb külön elõírást kívánó esetekben követendõ eljárást vállalati utasításban kell szabályozni. 4.1.9.4. Vonatok fogadása A vonatokat szabad vágányúton át szabad vágányra kell fogadni. A szolgálati menetrendkönyvben külön megjelölt vonatok elõzetes értesítés nélkül is foglalt vágányra járathatók. Nem szabad két vonatot egyidejûleg — ugyanarra a vágányra járatni, — közlekedtetni, ha vágányútjaik érintik vagy metszik egymást, 2003/156. szám — váltókon közlekedtetni, ha vágányútjaik nem érintik, vagy nem metszik egymást, de a vágányutakat összekötõ váltók nincsenek lezárva. Biztosított szolgálati helyre bejáró vonat részére a behaladás sebességét a bejárati jelzõvel adott jelzéssel kell a vonatszemélyzettel közölni. Nem biztosított szolgálati helyre bejáró vonat bejárati irányát a szolgálati menetrendkönyvben fel kell tüntetni. Megváltoztatásáról a vonatszemélyzetet értesíteni kell. Továbbhaladást tiltó jelzést adó fõjelzõ mellett csak akkor szabad vonatot közlekedtetni, ha a jelzõ használhatatlan, vagy a jelzõ kezelését az utasítás kifejezetten tiltja. A fõjelzõ használhatatlanságáról, vagy kezelhetetlenségérõl a vonatok személyzetét értesíteni kell. Nem vonatkozik ez a hívójelzéssel felszerelt fõjelzõkre, ha a hívójelzés berendezése mûködik. A vonatok fogadásával kapcsolatos további részletes szabályokat, közlekedési elõírásokat vállalati utasításban kell meghatározni. 4.1.9.5. Figyelési kötelezettség A vasúti dolgozóknak a vonatok közlekedésével összefüggõ figyelési kötelezettségét, a rendellenességek megállapításakor teendõ szükséges intézkedések eseteit vállalati utasításban kell szabályozni. 4.1.9.6. A vonatközlekedéssel kapcsolatos közlemények A vonatközlekedés szabályozásával kapcsolatos rendelkezéseket röviden és érthetõen kell kiadni. A szolgálat közben élõszóval, távbeszélõn, rádión vagy mobil telefonon adott közleményeket vevõ dolgozó köteles a megértést igazoló szöveggel visszajelenteni. Visszamondásra be nem rendezett hangosbemondón csak tájékoztató jellegû közleményeket és balesetelhárítási intézkedéseket szabad közölni. Központi forgalomirányításra berendezett vonalakon, vagy a központi diszpécser szolgálatnál a közlekedéssel kapcsolatos rendelkezéseket, közleményeket alkalmas informatikai berendezésekkel rögzíteni kell, legalább 24 óra idõtartamig. Az utasokat az állomásokon és a személyszállító vonatokon a közlekedéssel kapcsolatos helyzetrõl és változásokról tájékoztatni, továbbá testi épségük megóvására figyelmeztetni kell. 4.1.9.7. 6000 kg-nál kisebb tömegû jármûvek közlekedése Sötétben, továbbá a távolbalátás korlátozottsága esetén a 6000 kg-nál kisebb tömegû jármûveket is vonatként kell közlekedtetni. Ezen jármûvek után a követõ vonat csak állomástávolságban indítható. Az 5‰-nél nagyobb lejtõben csak fékes jármûvet szabad közlekedtetni. A jármû csak olyan sebességgel közlekedhet, hogy 80 m-en belül megállítható legyen. A 6000 kg-nál kisebb tömegû jármûvek az önmûködõ sorompókat bizonytalanul mûködtetik, ezért a jármûvek vezetõi tartoznak az áthaladás veszélytelenségérõl meggyõzõdni. A 6000 kg-nál kisebb tömegû jármûvek közlekedtetésével kapcsolatos egyéb teendõket vállalati utasításban kell szabályozni. 4.1.9.8. Idegen vasutak és vállalatok vonatainak közlekedésére és tolatási mûveleteire vonatkozó szabályok A mûködési engedéllyel rendelkezõ vasútvállalatok külföldi vasúttal valamely országhatáron átvezetõ vasútvonalon nemzetközi szerzõdés alapján, az abban rögzítettek és a külön jogszabályban16 meghatározott feltételekkel bonyolíthatja le a forgalmat. Az egyezményben foglaltaknak megfelelõen a szomszédos vasutak a személyeket vagy árukat továbbító vonatszerelvényeket — az államhatár két oldalán lévõ határátmeneti határállomásokon külön-külön; — vagy közös üzemváltó határállomáson adhatják vagy vehetik át. Az érintett vasutaknak az államközi egyezmény alapján „Megállapodás”-ban, részleteiben a „Határforgalmi csatlakozási szerzõdés”-ben kell a „Megállapodás”-ban foglaltak szerint elõírni a forgalom lebonyolításával kapcsolatos általános elvi szabályokat. A fentiek vonatkoznak a hazai vasút vonalain át külföldi vasúttal közös üzem (peage forgalom) fenntartására is. Hazai vasutak csatlakozására és a csatlakozó forgalom lebonyolítására a vasutaknak egymás között kell megállapodniuk. Iparvágány használónak a közforgalmú vasút területén saját dolgozóival, esetleg jármûveivel a vonatot közlekedtetnie, vagy bármilyen vasúti jármûvel mozgást végeznie csak az illetékes vasúttal kötött szerzõdésben és a vasút által kiadott végrehajtási utasításban foglaltak szerint szabad. 4.1.10. Váltók, jelzõ- és biztosítóberendezések használata Biztosítani kell, biztosítóberendezés hiányában pedig zárhatóvá kell tenni: — állomásokon és vonattalálkozásra kijelölt szolgálati helyeken a fõvágányban fekvõ váltókat minden rendszeres vonatfogadásra kijelölt vágányútra vezetõ állásban; — vonattalálkozásra ki nem jelölt szolgálati helyeken az átmenõ fõvágányban fekvõ váltókat az átmenõ fõvágányra vezetõ állásban; — pályaelágazások, pályaelágazásnak minõsülõ iparvágány kiágazások és a deltavágányok kiágazási váltóit mind a két állásban; — pályaelágazásnak nem minõsülõ nyíltvonali iparvágányok és rakodóhelyek kiágazási váltóit a nyílt pálya folytatásának megfelelõ állásban; — a védõváltókat és szerkezeteket védõállásban. 16 A vasútvállalatok mûködésének engedélyezésérõl szóló 15/2002. (II. 27.) KöViM rendelet. 2003/156. szám A rendezõ- és a teherpályaudvaroknak személyszállító vonatok által nem érintett egyes váltóinak biztosítása, illetve zárhatóvá tételének kötelezettsége alól az üzemeltetõ vasúttársaság vezetõje felmentést adhat. A váltókat, a kitérõk keresztezéseit és összekötõ vágányrészeit, valamint az egyéb vágánykeresztezõdéseket állandóan tisztán és használható állapotban kell az üzemeltetõ vasútnak tartania. A vasútnak kell meghatároznia, hogy az ehhez szükséges tevékenységeket melyik szolgálati ág dolgozói kötelesek végezni. A közforgalmú vasutaknak vállalati szakmai utasításban kell meghatározniuk a váltók, jelzõ- és biztosítóberendezések — használatára, — kezelésére, — ellenõrzésére vonatkozó szabályokat. 4.2. Rendkívüli események Ez a fejezet a rendkívüli eseményekkel kapcsolatos eljárásokra, valamint a vagyonbiztonság megóvására vonatkozó általános elõírásokat tartalmazza. 4.2.1. Általános elõírások A vasútvállalatoknak (a vasút üzembetartójának) az üzembiztonsági, vagyonbiztonsági és kármegelõzési helyzetet rendszeresen ellenõriznie, valamint értelmeznie kell. A vizsgálatok és ellenõrzések megállapításai alapján, és azok figyelembevételével a társaságok vezetõi kötelesek a munkáltatói intézkedéseket megtenni, illetve intézkedést kezdeményezni. 4.2.2. Rendkívüli események Rendkívüli eseménynek minõsül: — a baleset, — a veszélyeztetés, — a vasúti közlekedés biztonsága ellen irányuló gondatlan cselekmény, — a vasúti közlekedés biztonsága ellen irányuló szándékos cselekmény, — a tûzeset, — a veszélyes áru ellenõrizetlen szabadba jutása, — a forgalmi vagy a mûszaki nehézmény, — az elháríthatatlan külsõ ok. A vasútvállalatnak a rendkívüli események elhárítására, mûszaki mentõ és segélynyújtó, valamint zavarelhárító szervezeteket kell létrehozni, fenntartani, és az ehhez szükséges felszerelésekkel ellátni, valamint az események következményeinek megszüntetésére a személyi és tárgyi feltételeket biztosítani kell. Segélynyújtás és helyreállítás esetén a következõ fontossági sorrendet kell betartani: — a személyek mentése, — a tûz oltása, — a veszélyes anyagok eltávolítása, — a pálya felszabadítása és a javak megóvása, — a pálya helyreállítása és a vonatforgalom felvétele. A mûszaki mentési és segélynyújtási munkálatokat elsõdlegesen a személyek mentésére kell összpontosítani. A kárhelyen az elhárítás vezetõjének (kárhely-parancsnoknak) rendelkezései valamennyi, az elhárításban részt vevõ szervezetre vagy társaságra kiterjednek. A rendõrhatósággal, a mentõkkel, a tûzoltósággal, a hivatásos katasztrófavédelmi szervekkel, a környezetvédelmi hatósággal és egyéb szervekkel a jogszabályok és megállapodások szerint kell együttmûködni. A vasútvállalatok gazdasági érdekei nem akadályozhatják a közforgalmú vasúti pálya mielõbbi felszabadítását, a vasútvonal elzárásának megszüntetését. A pálya felszabadítása csak abban az esetben halasztható, ha a dologi következmények helyreállítása a vonatforgalomban jelentõs zavart nem okoz. A rendkívüli események vizsgálatát — a forgalmi vagy mûszaki nehézmény, valamint az elháríthatatlan külsõ erõ által okozott káreset kivételével, amennyiben az nem oka balesetnek vagy veszélyeztetésnek — a vasút-üzemeltetõi és -kezelõi társaságon belüli olyan független szervezet végezze, amelyben az egyes szakmai tevékenységet ellátó szervezetek vagy társaságok közremûködése megvalósul. A vizsgálat haladéktalan megkezdéséhez és lefolytatásához szükséges feltételeket biztosítani kell. A forgalmi vagy mûszaki nehézményt vállalati szabályozásban elõírtak szerint kell vizsgálni. A vizsgálatok lefolytatásával megbízható az országos közforgalmú vasút üzemeltetését, kezelését ellátó szervezet akkor is, ha a pálya teljes körû üzemeltetését, kezelését az országos közforgalmú vasúthoz csatlakozó olyan helyi közforgalmú vasút látja el, amelyet más vasútvállalat üzemeltet. A vasút üzemvitelével kapcsolatos rendkívüli események bekövetkezésekor teendõ intézkedéseket — a hatósági elõírások figyelembevételével — a közlekedési hatóság által jóváhagyott vállalati utasításban kell szabályozni. Az utasítás tartalmazza: — az események bejelentését, — az értesítések rendjét, valamint a következmények elhárítása érdekében teendõ intézkedéseket, a szükséges szervezetek és társaságok riasztását, — a vizsgálatok rendszerét, lefolytatásának rendjét, — a vizsgálat haladéktalan megkezdését igénylõ rendkívüli események körét, — a társasági és személyi felelõsség megállapítását, — a vizsgálatok alaki követelményeit. A közlekedési hatóság által jóváhagyott vállalati utasítás kiterjed az országos közforgalmú vasút vonalán bekövetkezett valamennyi rendkívüli eseményre, valamint minden, az azon szolgáltatást végzõ és igénybevevõ vagy szerzõdés alapján munkát végzõ szervezetre vagy társaságra. A vasút üzemben tartója a saját üzemi területén lévõ eszközök és jármûvek tûzvédelmével kapcsolatos technikai fejlesztésérõl köteles gondoskodni. A tûzvédelem érdekében szükséges intézkedéseket vállalati utasításban kell szabályozni. A közlekedési hatóság megbízása alapján a vasút üzemben tartója jogosult az országos közforgalmú vasúthoz 2003/156. szám iparvágánnyal rendelkezõ telephelyeken a veszélyes áruk fuvarozásához használt engedélyköteles berendezések üzemeltetésének, használatának ellenõrzésére. Külön jogszabály alapján köteles a vasút üzemben tartója a minõsített esetekben szükséges intézkedéseket megtenni, illetve az azokra való felkészülést biztosítani. Az ezzel összefüggõ feladatokat vállalati utasításban kell szabályozni. A téli idõjárásra, a havazásra és a hófúvás által okozott akadályok elhárítására az üzemeltetõ vasútnak idejekorán fel kell készülnie, hogy a forgalom fenntartható, az esetlegesen keletkezett akadály mielõbb elhárítható legyen. A téli idõjárással kapcsolatos munkák végzésének részletes szabályait külön vállalati utasításban kell elõírni. 4.2.3. Vagyonbiztonságot sértõ események A vasút üzemben tartója köteles gondoskodni a kezelésében, használatában, tulajdonában lévõ eszközeinek, valamint a fuvarozásra feladott küldemények vagyonbiztonságáról. Vállalati utasításban szabályozni kell a vagyonbiztonságot sértõ esetek — bejelentését, — vizsgálatát, — értékelését, — megelõzésének technikai fejlesztését és szervezési intézkedéseit. Jogszabály alapján, illetve megállapodás szerint az utasok és idegen felek részére megnyitott területen személyszállító vonaton a közrend és a közbiztonság megóvása érdekében a vasút üzembentartója köteles a rendõri intézkedések megtételét elõsegíteni. Nagy forgalmú pályaudvarokon a személyszállítás és árufuvarozás biztonsága érdekében központi ellenõrzés alatt álló, kamerákkal ellátott ellenõrzõ rendszer kiépítése célszerû, a helyi adottságok figyelembevételével.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes